b'\n_START_ARTICLE_\nLod (Israel)\n_START_SECTION_\nDemografi\n_START_PARAGRAPH_\nLod har ca. 67.000 indbyggere, en blandet befolkning af j\xc3\xb8der og ca. 5.000 muslimske og kristne arabere.\n_START_SECTION_\nBibelen\n_START_PARAGRAPH_\nDet var i Lod, at apostlen Peter helbredte den lamme mand, der fort\xc3\xa6lles om i Apostlenes Gerninger (kap.9 v.32 \xe2\x80\x93 35):_NEWLINE_ Peter rejste rundt overalt og kom ogs\xc3\xa5 ned til de hellige, der boede i Lydda. D\xc3\xa9r traf han en mand, der hed \xc3\x86neas, som i otte \xc3\xa5r havde v\xc3\xa6ret sengeliggende, fordi han var lam. Til ham sagde Peter: \xc2\xbb\xc3\x86neas, Jesus Kristus helbreder dig. St\xc3\xa5 op og red selv din seng!\xc2\xab\xc2\xa0Og han rejste sig straks op. Alle beboerne i Lydda og Saron s\xc3\xa5 ham, og de vendte om til Herren.\n_START_SECTION_\nHistorie\n_START_PARAGRAPH_\nDe fleste af Lods indbyggere blev dr\xc3\xa6bt af den romerske general Quintus Lucius Quietus i \xc3\xa5r 115. Korsfarerne indtog byen i \xc3\xa5r 1099. Saladin \xc3\xb8delagde den i \xc3\xa5r 1191, og senere blev den igen indtaget af Richard L\xc3\xb8vehjerte._NEWLINE_30. maj 1972 udf\xc3\xb8rte den kommunistiske terrorgruppe den japanske r\xc3\xb8de h\xc3\xa6r en terroraktion p\xc3\xa5 foranledning af den pal\xc3\xa6stinensiske terrororganisation Popular Front for the Liberation of Palestine (PFLP) i Ben Gurion lufthavnen. Aktionen kostede 24 mennesker livet og s\xc3\xa5rede 78 andre \xe2\x80\x93 inkl. 20 kristne pilgrimme fra Puerto Rico.'